section_heading: Licenciranje
paragraph_text: U svim državama svijeta, pa tako i u Republici Hrvatskoj, radioamateri moraju proći ispit na kojem pokazuju ključno znanje i razumijevanje koncepta radioamaterizma, što ih razlikuje od servisa kao što je CB radio (mreža građana) nelicenciranog i ograničenog tipa. U Hrvatskoj se razlikuju dva razreda radioamatera: P - početnički razred, te A - napredni razred, a razlikuju se u privilegijama korištenja frekvencija i snaga odašiljača.